Държавен вестник, бр. 25, 2017 г., стр. 15

БРОЙ  25	
Д Ъ Р Ж А В Е Н  В Е С Т Н И К 	
СТР.  15  
новяване след приключването на военните 
действия в съответствие, inter alia, с член 8, 
буква (а).
2. Фондът представлява парични средства 
под попечителство в съответствие с финан-
совите правила на ЮНЕСКО.
3. Средствата от Фонда се използват само 
с цел, за която Комитетът вземе решение 
в съответствие с основните насоки, както 
е определено в член 23, точка 3, буква (с). 
Комитетът може да приеме вноските да се 
използват само за определена програма или 
проект, ако той е взел решение за изпълне-
нието на тази програма или проект. 
4. Средствата на Фонда се състоят от:
(а) доброволни вноски на Страните; 
(b) вноски, дарения или завещания от:
(i) други държави;
(ii) ЮНЕСКО или други организации 
от системата на Организацията на 
обединените нации;
(iii) други междуправителствени или 
неправителствени организации; и
(iv) обществени или частни организации 
или лица;
(с) лихва, натрупана във Фонда;
(d) средства и постъпления, набрани от 
прояви, организирани в полза на Фонда; и
(е) всякакви други средства, разрешени в 
съответствие с основните насоки, приложими 
към Фонда.
Г л а в а  7
РАЗПРОСТРАНЕНИЕ НА ИНФОРМАЦИЯ 
И МЕЖДУНАРОДНА ПОМОЩ
Член 30
Разпространение
1. Страните се стремят чрез подходящи 
средства, и по-специално чрез образователни 
и информационни програми, да засилят при-
знанието и зачитането на културните ценности 
от цялото им население.
2. Страните разпространяват този Прото-
кол колкото е възможно по-широко както в 
мирно време, така и по време на въоръжен 
конфликт.
3. Всички военни или граждански власти, 
които по време на въоръжен конфликт поемат 
отговорност във връзка с прилагането на този 
Протокол, се запознават изцяло с текста му. 
С тази цел Страните съответно:
(а) включват в своите военни устави на-
соки и инструкции за защита на културните 
ценности;
(b) развиват и прилагат в сътрудничество 
с ЮНЕСКО и съответните правителствени и 
неправителствени организации програми за 
подготовка и обучение в мирно време;
(с) разменят помежду си чрез Генералния 
директор информация за законите, админи-
стративните разпоредби и мерките, приемани 
съгласно букви (а) и (b);
(d) разменят помежду си възможно най-
бързо чрез Генералния директор законите 
и административните разпоредби, които те 
приемат, за да осигурят прилагането на този 
Протокол.
Член 31
Международно сътрудничество
В случаи на сериозни нарушения на 
този Протокол Страните се задължават да 
действат съвместно чрез Комитета или ин-
дивидуално в сътрудничество с ЮНЕСКО 
и Организацията на обединените нации и в 
съответствие с Устава на Организацията на 
обединените нации.
Член 32
Международна помощ
1. Страна може да поиска от Комитета 
международна помощ за културни ценности 
под повишена защита, както и помощ във 
връзка с подготовката, разработването или 
прилагането на законите, административните 
разпоредби и мерките, посочени в член 10.
2. Страна в конфликта, която не е Страна 
по този Протокол, но която приема и при-
лага разпоредбите му съгласно член 3, точка 
2, може да поиска от Комитета подходяща 
международна помощ.
3. Комитетът приема правила за подаване 
на молбите за международна помощ и опре-
деля формите на осъществяването є.
4. Страните се насърчават да предоставят 
чрез Комитета всякакъв вид техническа помощ 
на онези Страни или страни в конфликта, 
които са поискали това.
Член 33
Помощ от ЮНЕСКО
1. Страна може да се обърне към ЮНЕСКО  
за техническа помощ при организиране на 
защитата на културните си ценности, като 
например подготвителни действия за опаз-
ване на културни ценности, превантивни и 
организационни мерки за извънредни ситу-
ации и съставяне на национални описи на 
културните ценности, или във връзка с всеки 
друг проблем, възникнал при прилагането 
на този Протокол. ЮНЕСКО оказва такава 
помощ в рамките на своята програма и на 
своите възможности.
2. Страните се насърчават да осигуряват 
техническа помощ на двустранно или много-
странно равнище.
3. ЮНЕСКО има право да отправя по 
своя инициатива предложения до Страните 
по тези въпроси.